
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1724 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
της Σχολής Ναυπηγών Μηχανολόγων Μηχανικών 
του Εθνικού Μετσόβιου Πολυτεχνείου. 

2 Έγκριση του Κανονισμού Διδακτορικών Σπουδών 
της Σχολής Μηχανικών Μεταλλείων Μεταλλουρ¬ 
γών του Εθνικού Μετσόβιου Πολυτεχνείου. 


ΑΠΟΦΑΣΕΙΣ 

Αριθμ. 23161 _ (1) 

Έγκριση του Κανονισμού Διδακτορικών Σπου¬ 
δών της Σχολής Ναυπηγών Μηχανολόγων Μη¬ 
χανικών του Εθνικού Μετσόβιου Πολυτεχνείου. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την 163204/Ζ1 /29-9-2017 εγκύκλιο του Υπουργείου 
Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α’ 83), όπως τροπο¬ 
ποιήθηκαν και ισχύουν, 

6. το π.δ. 75/2013 (ΦΕΚ Α' 119) «Ίδρυση Σχολών στο 
Εθνικό Μετσόβιο Πολυτεχνείο», 

7. την Φ1 /232/Β1 /404/2000 (ΦΕΚ Β' 1098) απόφαση 
«Έγκριση του Εσωτερικού Κανονισμού Λειτουργίας του 
Εθνικού Μετσόβιου Πολυτεχνείου» 

8. το απόσπασμα πρακτικών της Συνέλευσης της Σχο¬ 
λής Ναυπηγών Μηχανολόγων Μηχανικών του Εθνικού 
Μετσόβιου Πολυτεχνείου (συνεδρίαση 13-2-2018), 


9. την απόφαση της Συγκλήτου του Εθνικού Μετσόβι¬ 
ου Πολυτεχνείου (συνεδρίαση 9-3-2018), 

10. το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
της Σχολής Ναυπηγών Μηχανολόγων Μηχανικών του 
Εθνικού Μετσόβιου Πολυτεχνείου ως ακολούθως: 

Άρθρο 1 
Γενικές Αρχές 

α) Οι Διδακτορικές Σπουδές αποσκοπούν στην προ¬ 
ετοιμασία και ανάδειξη νέων ερευνητών που έχουν την 
ικανότητα να προάγουν την επιστημονική γνώση με αυ¬ 
τόνομη παραγωγή ερευνητικών αποτελεσμάτων στην 
επιστήμη και τεχνολογία του Ναυπηγού Μηχανολόγου 
Μηχανικού καθώς και στις διεπιφάνειες με άλλες επι¬ 
στημονικές περιοχές. Οι Διδακτορικές Σπουδές οδηγούν 
στην απόκτηση Διδακτορικού Διπλώματος και του τίτ¬ 
λου του Διδάκτορα Μηχανικού, για όσους διδάκτορες 
είναι Διπλωματούχοι Μηχανικοί, ή διαφορετικά του Δι¬ 
δάκτορα ΕΜΠ.Το Πρόγραμμα Διδακτορικών Σπουδών 
οργανώνεται στο πλαίσιο της Σχολής, ενιαία για όλους 
τους Τομείς. 

β) Οι ΔΣ συντονίζονται από την Επιτροπή Μεταπτυ¬ 
χιακών Σπουδών της Σχολής, η οποία απαρτίζεται από 
τον Κοσμήτορα και τον Αναπληρωτή του (εφόσον η θέση 
υπάρχει και έχει πληρωθεί), τους Διευθυντές των Δια- 
τμηματικών Προγραμμάτων Μεταπτυχιακών Σπουδών 
(ΔΠΜΣ) που συντονίζει η Σχολή, τέσσερα μέλη ΔΕΠ που 
ορίζονται από τη Γενική Συνέλευση (ΓΣ) της Σχολής με 
ετήσια θητεία, τον προϊστάμενο του Γραφείου Μεταπτυ¬ 
χιακών Σπουδών της Γραμματείας, έναν εκπρόσωπο των 
μεταπτυχιακών φοιτητών ενός από τα ΔΠΜΣ της Σχολής, 
και έναν εκπρόσωπο των υποψηφίων διδακτόρων της 
Σχολής. 

Άρθρο 2 

Επιλογή υποψηφίων διδακτόρων 
και διάρθρωση των σπουδών 

α) Δικαίωμα υποβολής αίτησης για την εκπόνηση 
Διδακτορικής Διατριβής έχουν οι κάτοχοι Διπλώματος 
Μεταπτυχιακών Σπουδών (ΔΜΣ) και οι διπλωματούχοι 
του ΕΜΠ και των πολυτεχνικών σχολών (5ετούς φοίτη¬ 
σης με διπλωματική εργασία) των οποίων το δίπλωμα 

είναι μεταπτυχιακού επιπέδου (ιτιββϊθγ). Σε εξαιρετικές 
περιπτώσεις (όπως, για παράδειγμα, αν ο υποψήφιος 
έχει εξαιρετικής ποιότητας δημοσίευση ή ευρεσιτεχνία), 
μπορεί να γίνει δεκτός ως υποψήφιος διδάκτορας και μη 
κάτοχος ΔΜΣ ή Μθϊϊθγ. 

Πτυχιούχοι ΑΤΕΙ, ΑΣΠΑΙΤΕ ή ισότιμων σχολών μπορούν 
να γίνουν δεκτοί ως υποψήφιοι διδάκτορες μόνο εφό¬ 
σον είναι κάτοχοι ΔΜΣ. Οι πτυχιούχοι από ΑΤΕΙ, ΑΣΠΑΙΤΕ 
ή ισότιμων σχολών, εφόσον επιλεγούν, υποχρεούνται 
βάσει σχετικής απόφασης της ΓΣ της οικείας Σχολής να 
παρακολουθήσουν επιτυχώςτα καθορισμένα κατά περί¬ 
πτωση προπτυχιακά ή μεταπτυχιακά μαθήματα προκει- 
μένου να γίνει η αναγόρευση τους σε διδάκτορες με την 
επιτυχή εκπόνηση της Διδακτορικής Διατριβής. 

β) Η ΓΣ εγκρίνει την αποδοχή υποψηφίων διδακτόρων, 
ακολουθώντας τις εσωτερικές διαδικασίες αξιολόγησης 
των αιτήσεων. 

Αιτήσεις για Διδακτορικές Σπουδές υποβάλλονται στη 
Γραμματεία της Σχολής δύο φορές κατ' έτος και συγκε¬ 
κριμένα κατά τους μήνες Φεβρουάριο και Σεπτέμβριο, 
με καταληκτική ημερομηνία την τελευταία εργάσιμη 
ημέρα του αντίστοιχου μήνα. Ο μέγιστος αριθμός θέ¬ 
σεων υποψηφίων διδακτόρων ανά περίοδο επιλογής 
αποφασίζεται από τη ΓΣτηςΣχολής. Οι θέσειςτων νέων 
υποψηφίων διδακτόρων, με περιγραφή του ευρύτερου 
γνωστικού αντικειμένου κάθε θέσης, δημοσιοποιούνται 
από τη Σχολή και προκηρύσσονται. Οι αιτήσεις μπορούν 
να αφορούν (α) είτε συγκεκριμένες περιοχές και αριθμό 
θέσεων που προτείνει ο οικείοςΤομέας με απόφαση του 
και σχετική δημοσίευση στην ιστοσελίδα της Σχολής και 
στον τύπο, (β) είτε επιστημονικές περιοχές που προτεί- 
νονται από ενδιαφερομένους για Διδακτορικές Σπουδές 
και εμπίπτουν στην γνωστική περιοχή της Σχολής. 

γ) Ο υποψήφιοι που ενδιαφέρονται για την εκπόνηση 
Διδακτορικής Διατριβής υποβάλλουν στη Γραμματεία 
της Σχολής αίτηση στην οποία αναγράφεται ο προτει- 
νόμενος τίτλος, η προτεινόμενη γλώσσα εκπόνησης και 
συγγραφής -η οποία μπορεί να είναι διάφορη της ελ¬ 
ληνικής- καθώς και ο προτεινόμενος ως επιβλέπων της 
Διδακτορικής Διατριβής προς απόκτηση Διδακτορικού 
Διπλώματος, ο οποίος ανήκει σε όσους έχουν δικαίωμα 
επίβλεψης Διδακτορικής Διατριβής, όπως ορίζεται στην 
συνέχεια. Η αίτηση πρέπει να συνοδεύεται από αναλυτι¬ 
κό βιογραφικό σημείωμα, αντίγραφα τίτλων σπουδών, 
πιστοποιητικό αναλυτικής βαθμολογίας, πιστοποιητικό 
επάρκειας ξένης γλώσσας, δύο συστατικές επιστολές και 
προσχέδιο της Διδακτορικής Διατριβής. Για τους τίτλους 
σπουδών της αλλοδαπής, απαιτείται αναγνώριση από 
τον ΔΟΑΤΑΠ. 

δ) Η αξιολόγηση της κάθε αίτησης γίνεται από Τριμε¬ 
λή Επιτροπή Επιλογής, η οποία ορίζεται από τη ΓΣ της 
Σχολής.Τα μέλη τηςΤριμελούς Επιτροπής Επιλογής ορί¬ 
ζονται με κριτήριο το γνωστικό τους αντικείμενο και την 
ερευνητική τους δραστηριότητα, σε σχέση με το προτα- 
θέν θέμα της Διδακτορικής Διατριβής. Οι αιτήσεις κοι¬ 
νοποιούνται από τη Γραμματεία της Σχολής στις οικείες 
Επιτροπές Επιλογής και τους προτεινόμενους επιβλέ- 
ποντες εντός πενθημέρου από τη λήξη της προθεσμίας 
υποβολής αιτήσεων. 


Οι προτεινόμενοι ως επιβλέποντες υποβάλλουν προς 
τη Γραμματεία της Σχολής, με κοινοποίηση στα μέλη 
τηςΤριμελούς Επιτροπής Επιλογής, εντός μίας εβδο¬ 
μάδας από την κοινοποίηση των αιτήσεων, εισηγητικό 
σημείωμα με τη γνώμη τους και, σε περίπτωση θετικής 
γνώμης, την προτεινόμενη σύνθεση τηςΤριμελούς Συμ¬ 
βουλευτικής Επιτροπής, σύμφωνα με τις προβλέψεις της 
νομοθεσίας. 

Η κάθε Επιτροπή Επιλογής εξετάζει τις υποβληθείσες 
αιτήσεις και τα συνυποβαλλόμενα έγγραφα και καλεί σε 
συνέντευξη τον υποψήφιο. 

Στη συνέχεια η κάθε Επιτροπή Επιλογής υποβάλλει 
στη ΓΣ της Σχολής εισήγηση με αναλυτικό υπόμνημα, 
στο οποίο αναγράφονται οι λόγοι για τους οποίους ο 
υποψήφιος πληροί ή δεν πληροί τις προϋποθέσεις προ- 
κειμένου να γίνει δεκτός. Η ΓΣ της Σχολής, συνεκτιμώ- 
ντας το υπόμνημα της Επιτροπής Επιλογής, εγκρίνει ή 
απορρίπτει αιτιολογημένα την αίτηση του υποψηφίου. Η 
επιλογή των νέων υποψηφίων διδακτόρων από τη ΓΣ της 
Σχολής γίνεται κατά τους μήνες Μάρτιο και Οκτώβριο. 

Στην περίπτωση έγκρισης μιας αίτησης, η ΓΣ ορίζει τον 
επιβλέποντα, ο οποίος δύναται να είναι διαφορετικός 
από τον προταθέντα από τον υποψήφιο. 

Ο μέγιστος αριθμός υποψηφίων διδακτόρων ανά επι- 
βλέποντα ορίζεται σε πέντε (5). Είναι δυνατή η υπέρβαση 
του αριθμού αυτού κατόπιν έκθεσης του επιβλέποντος 
την οποία απευθύνει προς την ΓΣ, και στην οποία ο επι- 
βλέπων εκθέτει τους σχετικούς λόγους και το ιστορικό 
ανάληψης από αυτόν και ολοκλήρωσης των διατριβών 
των υποψηφίων διδακτόρων του. 

ε) Στην εγκριτική απόφαση της ΓΣ ορίζεται και η 
γλώσσα συγγραφής της Διδακτορικής Διατριβής. Στην 
περίπτωση συγγραφής σε γλώσσα διαφορετική της ελ¬ 
ληνικής και εάν ο υποψήφιος διδάκτορας γνωρίζει την 
ελληνική γλώσσα, θα πρέπει η Διδακτορική Διατριβή να 
συνοδεύεται από εκτεταμένη περίληψη στην ελληνική 
γλώσσα. Ο προταθείς από τον υποψήφιο τίτλος της Δι¬ 
δακτορικής Διατριβής θεωρείται προσωρινός. Στην ίδια 
απόφαση, η ΓΣ δύναται να καθορίσει ως προϋπόθεση 
για την απόκτηση του Διδακτορικού Διπλώματος την 
παρακολούθηση και επιτυχή εξέταση μεμονωμένων 
προπτυχιακών ή μεταπτυχιακών μαθημάτων της Σχολής 
ή άλλων Σχολών του ΕΜΠ, κύκλου μαθημάτων ή άλλες 
συναφείς δραστηριότητες. 

στ) Στην ίδια ή σε επόμενη συνεδρίαση η ΓΣ ορίζει 
την Τριμελή Συμβουλευτική Επιτροπή του υποψηφί¬ 
ου διδάκτορα. Η ημερομηνία ορισμού τηςΤριμελούς 
Συμβουλευτικής Επιτροπής θεωρείται ως ημερομηνία 
έναρξης της εκπόνησης της Διδακτορικής Διατριβής και 
εγγραφής του υποψηφίου διδάκτορα στα μητρώα της 
Σχολής. Η Τριμελής Συμβουλευτική Επιτροπή δύναται να 
επιφέρει αλλαγές στον προταθέντα από τον υποψήφιο 
τίτλο της Διδακτορικής Διατριβής. 

Άρθρο 3 

Χρονική διάρκεια σπουδών 
α) Η χρονική διάρκεια για την απόκτηση του Διδακτο¬ 
ρικού Διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 

ορισμού της Τριμελούς Συμβουλευτικής Επιτροπής. 
Με σχετική απόφαση της ΓΣ μπορεί να προβλέπεται η 
παράλληλη παρακολούθηση μεμονωμένων προπτυχια¬ 
κών ή μεταπτυχιακών μαθημάτων της Σχολής ή άλλων 
Σχολών του ΕΜΠ, υποστηρικτικών για την έρευνα του 
υποψηφίου. 

β) Για τους υποψήφιους διδάκτορες που γίνονται 
δεκτοί κατ’ εξαίρεση, χωρίς να είναι κάτοχοι Διπλώμα¬ 
τος Μεταπτυχιακών Σπουδών ή διπλώματος επιπέδου 
Μ35 ϊθγ, το ελάχιστο χρονικό όριο για την απόκτηση 
του Διδακτορικού Διπλώματος είναι τέσσερα (4) πλή¬ 
ρη ημερολογιακά έτη από τον ορισμό της Τριμελούς 
Συμβουλευτικής Επιτροπής. Στην περίπτωση αυτή, ο 
υποψήφιος διδάκτορας υποχρεούται να περατώσει 
κύκλο μαθημάτων που ορίζεται από τη ΓΣ στο πλαίσιο 
του προγράμματος μεταπτυχιακών σπουδών. Ο χρόνος 
παρακολούθησης κύκλου υποχρεωτικών μαθημάτων 
υπολογίζεται στον ελάχιστο χρόνο για την απόκτηση 
Διδακτορικού Διπλώματος. 

γ) Οι Διδακτορικές Σπουδές προσφέρονται δωρεάν. 
Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους όλα τα 
δικαιώματα και τις παροχές για τους υποψηφίους διδά¬ 
κτορες, όπως προβλέπεται από τους αντίστοιχους κανο¬ 
νισμούς, υποτροφιών ή άλλους. Μέχρι και πέντε (5) έτη 
μετά την ολοκλήρωση της Διδακτορικής τους Διατριβής, 
διατηρούν δικαίωμα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών βι¬ 
βλιοθηκών. 

δ) Οι υποψήφιοι διδάκτορες εγγράφονται ετησίως στη 
Σχολή κατά τη διάρκεια των σπουδών τους. Τυχόν μη 
εγγραφή τους για δύο συνεχή έτη μπορεί να συνεπάγεται 
την απώλεια της φοιτητικής τους ιδιότητας. Στην περί¬ 
πτωση αυτή, οι υποψήφιοι διδάκτορες καλούνται στη 
ΓΣ της Σχολής, στην οποία παρίσταται και η επιτροπή 
παρακολούθησης, προκειμένου να εξηγηθεί το γεγονός 
αυτό και να αποφασιστεί αιτιολογημένα η υπό όρους 
συνέχιση ή μη της Διδακτορικής Διατριβής. 

ε) Ο μέγιστος χρόνος παραμονής στα Προγράμματα 
Διδακτορικών Σπουδών είναι τα δέκα (10) έτη, εκτός αν 
τίθεται άλλο, μικρότερο, όριο από τη ΓΣ. Στην περίπτω¬ 
ση υπέρβασης του αντίστοιχου χρονικού ορίου χωρίς 
ολοκλήρωση της Διδακτορικής Διατριβής, οι υποψήφιοι 
διδάκτορες καλούνται στη ΓΣ της Σχολής, όπου με την 
παρουσία και της επιτροπής παρακολούθησης αποφα- 
σίζεται αιτιολογημένα αν η εκπόνηση της Διδακτορικής 
Διατριβής θα διακοπεί ή θα συνεχισθεί, με χρονικό όριο 
δύο (2) ακόμα έτη το μέγιστο. Η ίδια διαδικασία κλή¬ 
σης στη ΓΣ της Σχολής ακολουθείται στην περίπτωση 
που οι υποψήφιοι διδάκτορες επί διετία δεν υποβάλει 
υπόμνημα προόδου ή των οποίων η έκθεση προόδου 
είναι αρνητική για δύο συνεχή χρόνια. Για τη λήψη της 
σχετικής απόφασης στις ως άνω δύο περιπτώσεις, η ΓΣ 
συνεκτιμά την απάντηση που θα υποβάλει ο υποψήφιος 
διδάκτορας σε σχετική έγγραφη, μέσω ηλεκτρονικού 
ταχυδρομείου, σχετική ενημέρωση από τη Γραμματεία 
της Σχολής, στην οποία θα του δίνεται προθεσμία ενός 
μηνάς για να απαντήσει. Σε περίπτωση μη απάντησης, η 
ΓΣ προχωρά στη διακοπή της Διδακτορικής Διατριβής. 


στ) Το πρόγραμμα μαθημάτων, όπου εφαρμόζεται, 
προβλέπει τμήματα της τάξεως των 40 υποψηφίων δι¬ 
δακτόρων, τον ακριβή αριθμό των οποίων καθορίζει η 
ΓΣ.Τα μαθήματα που απαιτούν εργαστηριακή εξάσκηση 
ή χρήση ηλεκτρονικών υπολογιστών περιλαμβάνουν 
κατά το δυνατό ατομική εκπαίδευση των μεταπτυχιακών 
φοιτητών. Ιδιαίτερη έμφαση δίδεται και στην εκπαίδευση 
των υποψηφίων διδακτόρων κατά ομάδες με ουσιαστικά 
θέματα μικρής έκτασης, ώστε να ενισχυθεί το ομαδικό 
πνεύμα και η συνθετική ικανότητά τους. 

ζ) Η διάρθρωση των μεταπτυχιακών μαθημάτων περι¬ 
λαμβάνει υποχρεωτικά ή και κατ’ επιλογήν υποχρεωτικά 
μαθήματα. Στον κύκλο των υποχρεωτικών μαθημάτων 
παρέχονται προαπαιτούμενα μαθήματα κορμού και ει¬ 
δίκευσης. Κατά την κρίση της ΓΣ, τα μαθήματα μπορεί 
να προσφέρονται από άλλες Σχολές του ΕΜΠ ή και άλλα 
ΑΕΙ. Επίσης, κατά την κρίση της ΓΣ, τα μαθήματα μπορεί 
να παρέχονται ως επιλέξιμα και σε άλλα Προγράμματα 
Διδακτορικών Σπουδών του ΕΜΠ. Είναι προφανές ότι 
πολλά από τα μαθήματα των Προγραμμάτων Διδακτο¬ 
ρικών σπουδών είναι επιλέξιμα από τα ΔΠΜΣ. 

η) Όλα τα Προγράμματα Προδιδακτορικών Σπουδών 
στα οποία το ΕΜΠ είναι ο αποκλειστικός ακαδημαϊκός 
φορέας, εντάσσονται στο «Ενιαίο Ακαδημαϊκό Ημερο¬ 
λόγιο των Μεταπτυχιακών Σπουδών του Ιδρύματος». 

θ) Για την ικανοποιητική πρόοδο της Διδακτορικής 
Διατριβής, κάθε υποψήφιος διδάκτορας πρέπει να έχει 
επαρκή φυσική παρουσία στη Σχολή, κατά τη διάρκεια 
της οποίας θα ασχολείται αποκλειστικά με το ερευνητικό 
του αντικείμενο. 

Οι υποψήφιοι διδάκτορες μπορούν να συμμετέχουν 
στην εκπαιδευτική διαδικασία ως επικουρικό διδακτικό 
προσωπικό, υποστηρίζοντας φοιτητές του πενταετούς 
προγράμματος σπουδών και των ΔΠΜΣ σε μαθήματα 
ή και στην εκπόνηση της διπλωματικής τους εργασίας, 
εφόσον αυτή σχετίζεται με το θέμα της Διδακτορικής Δι¬ 
ατριβής. Η απασχόληση αυτή δεν πρέπει, με ευθύνη του 
επιβλέποντα καθηγητή, να αποσπά τους υποψήφιους 
διδάκτορες από τις βασικές τους υποχρεώσεις. 

Το επικουρικό διδακτικό έργο με αποζημίωση προ¬ 
κηρύσσεται ανά Τομέα από τη Σχολή, και η επιλογή 
των υποψηφίων διδακτόρων που το παρέχουν γίνεται 
με απόφαση της ΓΣ της Σχολής μετά από πρόταση των 
ΓΣ των Τομέων. Οι υποψήφιοι διδάκτορες δεν υποχρε- 
ούνται να κάνουν επικουρικό διδακτικό έργο εάν δεν 
αποζημιώνονται. 

Σε κάθε περίπτωση, το όνομα του υποψηφίου διδάκτο¬ 
ρα που παρέχει επικουρικό διδακτικό έργο αναγράφεται 
στο Πρόγραμμα Σπουδών. 

Οι υποψήφιοι διδάκτορες υποχρεούνται να επικου¬ 
ρούν στην επιτήρηση των εξεταζομένων στις εξετάσεις 
των μαθημάτων του πενταετούς προγράμματος σπου¬ 
δών, σύμφωνα με το πρόγραμμα που καταρτίζει ο οι¬ 
κείος Τομέας. 

Η αμοιβή και τα ανώτατα όρια απασχόλησης των υπο¬ 
ψηφίων διδακτόρων για το επικουρικό έργο καθορίζο¬ 
νται με απόφαση της Συγκλήτου. 

ι) Οι υποψήφιοι διδάκτορες έχουν τη δυνατότητα να 
διακόψουν, με έγγραφη αίτηση τους, τις σπουδές τους, 

για όσες εκπαιδευτικές περιόδους, συνεχόμενες ή μη, 
επιθυμούν, και πάντως όχι περισσότερες από τον ελά¬ 
χιστο αριθμό που απαιτούνται για την απόκτηση του 
Διδακτορικού Διπλώματος. Οι εκπαιδευτικές περίοδοι 
αυτές δεν προσμετρούνται στη διάρκεια φοίτησης. 

Άρθρο 4 

Εκπόνηση και αξιολόγηση 

της Διδακτορικής Διατριβής 

α) Ο επιβλέπων Καθηγητής της Διδακτορικής Διατρι¬ 
βής είναι μέλος ΔΕΠ της οικείας Σχολής, της βαθμίδας 
του Καθηγητή, Αναπληρωτή Καθηγητή ή Επίκουρου 
Καθηγητή. 

Τα άλλα δύο (2) μέλη τα οποία μαζί με τον επιβλέπο- 
ντα συγκροτούν την τριμελή Συμβουλευτική Επιτροπή 
είναι μέλη ΔΕΠ Α' βαθμίδας, Αναπληρωτή και Επίκουρου 
από το ΕΜΠ ή άλλο ΑΕΙ ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι εί¬ 
ναι κάτοχοι Διδακτορικού Διπλώματος, ή ερευνητές των 
βαθμιδών Α', Β' ή Γ από ερευνητικά κέντρα του άρθρου 
13Α του ν. 4310/2014, συμπεριλαμβανομένων των ερευ¬ 
νητικών κέντρωντης Ακαδημίας Αθηνών καιτου Ιδρύμα¬ 
τος Ιατροβιολογικών Ερευνών της Ακαδημίας Αθηνών ή 
από αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. Στην 
Τριμελή Συμβουλευτική Επιτροπή μετέχει τουλάχιστον 
ένα (1) μέλος ΔΕΠ από τις τρεις πρώτες βαθμίδες της 
Σχολής Ναυπηγών Μηχανολόγων Μηχανικών του ΕΜΠ. 
Στην περίπτωση συνεργασίας του ΕΜΠ και ερευνητικού 
κέντρου, δύναται ο επιβλέπων να είναι ερευνητής εφό¬ 
σον αυτό προβλέπεται στο πρωτόκολλο συνεργασίας 
και ύστερα από απόφαση της ΓΣ. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα, η ΓΣ της Σχολής, εκτιμώντας 
τις περιστάσεις, αναθέτει σε άλλον την επίβλεψη, σύμφω¬ 
να με όσα ορίζονται στις προηγούμενες παραγράφους, 
κατόπιν αίτησης του υποψήφιου διδάκτορα και σύμφω¬ 
νης γνώμης του νέου προτεινόμενου επιβλέποντος. Σε 
διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβάνει 
χρέη επιβλέποντος, ακόμη και καθ' υπέρβαση του μέγι- 
στου αριθμού υποψήφιων διδακτόρων. 

Η Σχολή Ναυπηγών Μηχανολόγων Μηχανικών του 
Ε.Μ.Π., σε συμφωνία με τις ισχύουσες διατάξεις, ορίζει 
ότι αν ο αρχικός επιβλέπων μετακινηθεί σε άλλο ΑΕΙ ή 
Σχολή/Τμήμα ΑΕΙ ή συνταξιοδοτηθεί, συνεχίζει να τελεί 
χρέη επιβλέποντος/ουσας των Διδακτορικών Διατριβών 
που έχει αναλάβει, και ο τίτλος απονέμεται από το ΑΕΙ 
στο οποίο ανήκει η Σχολή/Τμήμα όπου ξεκίνησε η εκ¬ 
πόνηση της Διδακτορικής Διατριβής (εν προκειμένω, το 
Εθνικό Μετσόβιο Πολυτεχνείο). 

β) Η Γραμματεία της Σχολής οφείλει να αναρτήσει στον 
διαδικτυακό τόπο, στην ελληνική και αγγλική γλώσσα, το 
όνομα του υποψήφιου διδάκτορα, τον τίτλο και σύντομη 
περίληψη της Διδακτορικής Διατριβής προς απόκτηση 
Διδακτορικού Διπλώματος, το όνομα του επιβλέποντος 
και των άλλων μελών της Τριμελούς Συμβουλευτικής 
Επιτροπής. 


γ) Η Τριμελής Συμβουλευτική Επιτροπή, σε συνεργασία 
με τον υποψήφιο διδάκτορα, καθορίζει το θέμα της Δι¬ 
δακτορικής Διατριβής και τον προσωρινό της τίτλο στην 
ελληνική και αγγλική γλώσσα, το οποίο επικυρώνεται 
από τη ΓΣ της Σχολής και κοινοποιείται στον Τομέα. 

δ) Μετά την ανάθεση της Διδακτορικής Διατριβής, ο 
υποψήφιος διδάκτορας έχει το δικαίωμα να χρησιμοποι¬ 
εί, σε συνεννόηση με τον επιβλέποντα, την υλικοτεχνική 
υποδομή του Τομέα, στα όρια των υφισταμένων δυνα¬ 
τοτήτων και κανόνων που έχει καθιερώσει ο Τομέας και 
η πρακτική. 

ε) Μία φορά κάθε ακαδημαϊκό έτος, κάθε υποψήφιος 
διδάκτορας, παρουσιάζει προφορικά και υποβάλλει και 
εγγράφως αναλυτικό υπόμνημα ενώπιον της Τριμελούς 
Συμβουλευτικής Επιτροπής σχετικά με την πρόοδο της 
Διδακτορικής Διατριβής. Στο υπόμνημα μπορεί να γίνουν 
οι απαραίτητες τροποποιήσεις μετά από σχόλια από τον 
επιβλέποντα καθηγητή ή τηνΤριμελή Συμβουλευτική Επι¬ 
τροπή.Το υπόμνημα, μαζί με τυχόν επιπρόσθετα σχόλια 
του επιβλέποντα ή τηςΤριμελούς Συμβουλευτικής Επιτρο¬ 
πής, επέχει θέση έκθεσης προόδου. Οι εκθέσεις προόδου 
υποβάλλονται από τον επιβλέποντα στη Γραμματεία της 
Σχολής τον Σεπτέμβριο ή τον Φεβρουάριο κάθε έτους, 
καταχωρούνται στον ατομικό φάκελο του υποψήφιου 
διδάκτορα, και επισημαίνονται στον πίνακα των ενεργών 
υποψηφίων διδακτόρων. Η υποβολή της έκθεσης προ¬ 
όδου μνημονεύεται στη Γενική Συνέλευση της Σχολής. 

στ) Ο υποψήφιος διδάκτορας οφείλει να επιδιώκει την 
ενεργή παρουσία του στη διεθνή ακαδημαϊκή κοινότητα 
και τη δη μοσίευση των αποτελεσμάτων της έρευνας του. 
Απαραίτητη προϋπόθεση για την τελική αξιολόγηση της 
Διδακτορικής Διατριβής είναι ο υποψήφιος διδάκτορας να 
έχει παρουσιάσει στοιχεία του έργου του με δύο (2) του¬ 
λάχιστον δημοσιεύσεις σε επιστημονικά περιοδικά ή πρα¬ 
κτικά διεθνών συνεδρίων με κρίση στο πλήρες κείμενο. 

ζ) Το κείμενο της Διδακτορικής Διατριβής συντίθεται 
με επεξεργασία κειμένου, σύμφωνα με το πρότυπο που 
έχει οριστεί από τη Σύγκλητο. 

η) Η Διδακτορική Διατριβή υποστηρίζεται από τον υπο¬ 
ψήφιο διδάκτορα, ύστερα από έγγραφη θετική εισήγηση 
τηςΤριμελούς Συμβουλευτικής Επιτροπής προςτη ΓΣτης 
Σχολής η οποία εγκρίνει την υποστήριξη της Διδακτο¬ 
ρικής Διατριβής και την οριστικοποίηση του τίτλου της 
στην ελληνική και αγγλική γλώσσα. Στην εισήγηση τεκμη¬ 
ριώνονται τα πρωτότυπα σημεία της Διδακτορικής Δια¬ 
τριβής τα οποία προάγουν την επιστήμη, πιστοποιούνται 
οι προαπαιτούμενες δημοσιεύσεις και επισυνάπτονται το 
κείμενο της Διδακτορικής Διατριβής, βιογραφικό σημεί¬ 
ωμα του υποψηφίου διδάκτορα και κατάλογος δημοσι¬ 
εύσεων. Αν δεν κατατεθεί εισήγηση ή αν η εισήγηση είναι 
αρνητική, η διαδικασία μπορεί να συνεχιστεί με αίτηση 
του υποψηφίου και σύμφωνη γνώμη της ΓΣ της Σχολής. 

θ) Η υπό κρίση Διδακτορική Διατριβή υποβάλλεται από 
τον υποψήφιο διδάκτορα προς τη Γραμματεία της Σχο¬ 
λής, σε έντυπη και σε ηλεκτρονική μορφή, τουλάχιστον 4 
εβδομάδες πριν από την ημερομηνία εξέτασης. Η Σχολή 
συντονίζει την αποστολή αντιτύπων της Διδακτορικής 
Διατριβής προς την εξεταστική επιτροπή. Πριν από την 
υποστήριξη της Διδακτορικής Διατριβής, ο υποψήφιος 

διδάκτορας υποβάλλει στη Γραμματεία της Σχολής υπεύ¬ 
θυνη δήλωση του ν. 1599/86 ότι ολόκληρη η Διδακτορική 
Διατριβή ή ουσιώδη μέρη της δεν έχουν υποβληθεί προς 
κρίση σε άλλες εξεταστικές επιτροπές και ότι ο υποψήφι¬ 
ος διδάκτορας δεν έχει υποβληθεί ήδη προηγουμένως 
σε δοκιμασία επί διδακτορία με το ίδιο θέμα. 

ι) Η αξιολόγηση της Διδακτορικής Διατριβής γίνεται 
από Επταμελή Εξεταστική Επιτροπή, η οποία ορίζεται με 
απόφαση της ΓΣ, ύστερα από εισήγηση της Τριμελούς 
Συμβουλευτικής Επιτροπής. Η επιλογή των μελών της 
Επταμελούς Εξεταστικής Επιτροπής βασίζεται στη συνά¬ 
φεια του γνωστικού τους αντικειμένου και της ερευνητι- 
κήςτους δραστηριότητας μετην κρινόμενη Διδακτορική 
Διατριβή. Στην Επταμελή Εξεταστική Επιτροπή μετέχουν 
τα μέλη τηςΤριμελούς Συμβουλευτικής Επιτροπής εκτός 
από τα αφυπηρετήσαντα μέλη αυτής, τα οποία αντικαθί¬ 
στανται από ισάριθμα μέλη που πληρούν τις προϋποθέ¬ 
σεις. Τα τέσσερα (4) επιπλέον είναι μέλη ΔΕΠ Α’ βαθμίδας, 
Αναπληρωτή και Επίκουρου από το ΕΜΠ ή άλλο ΑΕΙ ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι Διδακτορικού 
Διπλώματος, ή ερευνητές των βαθμιδών Α', Β' ή Γ από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. Τέσσερα (4) τουλά¬ 
χιστον μέλη της εξεταστικής επιτροπής πρέπει να είναι 
μέλη ΔΕΠ, έκτων οποίων τουλάχιστον δύο (2) πρέπει να 
ανήκουν στην οικεία Σχολή (Σχολή Ναυπηγών Μηχανο¬ 
λόγων Μηχανικών) του ΕΜΠ. 

κ) Η προφορική ανάπτυξη και υποστήριξη της Διδα¬ 
κτορικής Διατριβής από τον υποψήφιο γίνεται δημόσια, 
ενώπιον της Επταμελούς Εξεταστικής Επιτροπής, από την 
οποία τέσσερα (4) τουλάχιστον μέλη συμμετέχουν με 
φυσική παρουσία.Τη διαδικασία συντονίζει ο Κοσμήτο¬ 
ρας ή ο Διευθυντής του αρμόδιου Τομέα της Σχολής. Στη 
συνέχεια, η Επταμελής Εξεταστική Επιτροπή συνεδριάζει 
χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη και 
τη συμβολή στην επιστήμη, και με βάση αυτά τα κριτήρια 
την εγκρίνει, με πλειοψηφία πέντε (5) τουλάχιστον από 
τα μέλη της. Τα αφυπηρετήσαντα μέλη τηςΤριμελούς 
Συμβουλευτικής Επιτροπής που έχουν αντί κατασταθεί, 
μπορούν να παρίστανται κατά την συνεδρίαση χωρίς 
δικαίωμα ψήφου. Η Σχολή, διά του Κοσμήτορα, έχει την 
ευθύνη ορισμού του τόπου και του χρόνου της εξέτασης, 
μετά από διαβούλευση με την Επταμελή Εξεταστική Επι¬ 
τροπή και με τον υποψήφιο διδάκτορα. Το αποτέλεσμα 
της εξέτασης της Διδακτορικής Διατριβής βεβαιώνεται 
με σχετικό Πρακτικό το οποίο υπογράφεται από όλα τα 
συμμετέχοντα στη διαδικασία της αξιολόγησης της Δι¬ 
δακτορικής Διατριβής μέλη της Επταμελούς Εξεταστικής 
Επιτροπής, και διαβιβάζεται διά της Γραμματείας, στη ΓΣ 
της Σχολής. Το αποτέλεσμα της εξέτασης της Διδακτο¬ 
ρικής Διατριβής δύναται να κατηγοριοποιηθεί ως εξής: 
(ί) έγκριση χωρίς αλλαγές, (ϋ) έγκριση με απαίτηση αλ¬ 


λαγών μικρής έκτασης, (ίϋ) απαίτηση αναθεώρησης της 
Διδακτορικής Διατριβής και νέας εξέτασης, (ίν) απόρρι¬ 
ψη της Διδακτορικής Διατριβής. 

λ) Μετά την έγκριση της Διδακτορικής Διατριβής, ο 
υποψήφιος διδάκτορας υποχρεούται να καταθέσει αντί¬ 
τυπο και ηλεκτρονικό αρχείο της Διδακτορικής Διατριβής 
του στην Κεντρική Βιβλιοθήκη του ΕΜΠ και να υποβάλει 
ηλεκτρονικά το αρχείο της Διδακτορικής Διατριβής του 
στο Ιδρυματικό Αποθετήριο του ΕΜΠ. Επίσης, πρέπει να 
καταθέσει στη ΓραμματείατηςΣχολήςτουλάχιστοντρία 
(3) αντίτυπα και επτά (7) ΈΘ με το ηλεκτρονικό αρχείο της 
ΔιδακτορικήςΔιατριβήςτου, καθώς και συμπληρωμένο 
Απογραφικό Δελτίο του Εθνικού ΚέντρουΤεκμηρίωσης, 
σε έντυπη και ηλεκτρονική μορφή. 

μ) Ο Κοσμήτορας της Σχολής υποχρεούται εντός μηνός 
από την έγκριση της Διδακτορικής Διατριβής να συγκαλέσει 
σε ειδική συνεδρίαση τη ΓΣ, παρουσία μέλους των Πρυτα- 
νικών Αρχών και άλλων προσκεκλημένων, για την αναγό¬ 
ρευση και ορκωμοσία του νέου Διδάκτορα του Ιδρύματος. 

ν) Κατά την τελετή της αναγόρευσης ο νέος Διδάκτο¬ 
ρας καθομολογεί ως εξής: 

«Επειδήπερ η περίσεμνοςτων Ναυπηγών Μηχανολό¬ 
γων Μηχανικών Σχολή, του μεν Κοσμήτορος εισηγουμέ- 
νου, του δε Πρυτάνεως συνεπινεύοντος, εις τους διδά¬ 
κτορας αυτής ηξίωσε καταλέξαι με, πίστιν δίδωμι τήνδε: 
Την επιστήμην μετά χρηστότητος και ήθους συνεζευγμέ- 
νην καθ' άπαντα τον βίον ασκήσω και ου δοκείν μόνον 
αλλά και άριστος (άριστη) είναι εν τω βίω επιτηδεύσω, 
πνεύμα δε, όση μοι δύναμις, κατ'επιστήμην εμπεδώσω, 
περί παν δε το καλόν διαγωνιζόμενος (διαγωνιζομένη) 
και αμιλλώμενος (αμιλλωμένη) εν τω βίω τούτω φρονή¬ 
σει και δικαιοσύνη τούτο διαπράξω ου βία και απάτη. 

Ευόρκως ουν τας επαγγελίας ταύτας και απαρεγκλίτως 
τηρούντι, γένοιτο μοι ο Θεός βοηθός εν τω βίω.» 

ξ) Μετά την αναγόρευση, η Σχολή υποχρεούται να 
ενημερώσει το μητρώο Διδακτόρων του ΕΜΠ, που 
φυλάσσεται στο Τμήμα Μεταπτυχιακών Σπουδών και 
Έρευνας, βάσει του οποίου εκτυπώνονται τα Διδακτο¬ 
ρικά Διπλώματα. 

Άρθρο 5 

Εκπόνηση Διδακτορικής Διατριβής 
με συνεπίβλεψη 

α) Η Σχολή Ναυπηγών Μηχανολόγων Μηχανικών του 
ΕΜΠ είναι δυνατό να συνεργάζεται, με Τμήματα ΑΕΙ, 
ερευνητικά κέντρα και ινστιτούτα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, για την 
εκπόνηση διατριβών με συνεπίβλεψη. (Προϋπόθεση είναι 
ένα τουλάχιστον από τα συνεργαζόμενα Τμήματα να είναι 
αυτοδύναμο) Τα σχετικά με τη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρ¬ 
τίζεται και εγκρίνεται από τις οικείες Συγκλήτους και τα 
συλλογικά όργανα διοίκησης των ερευνητικών κέντρων. 

β) Η Σχολή Ναυπηγών Μηχανολόγων Μηχανικών του 
ΕΜΠ είναι δυνατό επίσης να συνεργάζεται με αναγνωρι¬ 
σμένα ως ομοταγή Ιδρύματα ή ερευνητικά κέντρα και ιν- 

στιτούτα της αλλοδαπής για την εκπόνηση Διδακτορικών 
Διατριβών με συνεπίβλεψη.Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργασίας 
που καταρτίζεται σύμφωνα με όσα ορίζει η σχετική από¬ 
φαση του Υπουργού Παιδείας, Έρευνας και Θρησκευμά¬ 
των που δημοσιεύεται στην Εφημερίδα της Κυβερνήσεως. 

Άρθρο 6 

Δικαιώματα πνευματικής ιδιοκτησίας 

Διδακτορικών Διατριβών 

Η Πνευματική Ιδιοκτησία της εργασίας του υποψήφιου 
διδάκτορα στο πλαίσιο της Διδακτορικής Διατριβής, καθώς 
και των παραγόμενων επιστημονικών δημοσιεύσεων και 
ανακοινώσεων, ανήκει στον υποψήφιο διδάκτορα και τον 
Επιβλέποντα. Κατά περίπτωση, αν υπάρχει συμβολή και 
άλλου μέλουςτηςτριμελούς Συμβουλευτικής Επιτροπής ή 
τρίτου, η Πνευματική Ιδιοκτησία ανήκει και στο μέλος αυτό. 

Άρθρο 7 

Τύπος Διδακτορικού Διπλώματος (ΔΔ) 
α) Καθιερώνεται ο συνημμένος τύπος Διδακτορικού 
Διπλώματος του «Διδάκτορος Μηχανικού του ΕΜΠ» για 
αυτούς που είναι διπλωματούχοι μηχανικοί και του «Δι- 
δάκτορος του ΕΜΠ» για αυτούς που δεν έχουν δίπλω¬ 
μα μηχανικού. Δεν απονέμεται βαθμός Διδακτορικού 
Διπλώματος, ούτε αριθμητικώς ούτε με χαρακτηρισμό. 

β) Με ευθύνη του Τμήματος Μεταπτυχιακών Σπουδών 
και Έρευνας εκδίδονται κατ' έτος τα Διδακτορικά Διπλώ¬ 
ματα με την ηλεκτρονική υποστήριξη της Διεύθυνσης 
Πληροφορικής του ΕΜΠ. Αφού υπογραφούν από τους 
αρμόδιους, ενημερώνονται οι Διοικητικές υπηρεσίες του 
Ιδρύματος και το ενημερωτικό δελτίο του ΤΕΕ, προκειμέ- 
νου να παραληφθούν από στους Δικαιούχους. 

γ) Κατά την αναγόρευση ο νέος διδάκτορας λαμβά¬ 
νει πιστοποιητικό, που εκδίδει η αντίστοιχη Σχολή, στο 
οποίο αναγράφεται το θέμα της Διδακτορικής Διατριβής. 

δ) Το Διδακτορικό Δίπλωμα και το πιστοποιητικό χορη¬ 
γούνται στην ελληνική γλώσσα και σε μετάφραση στην 
αγγλική γλώσσα, σύμφωνα με τις κείμενες διατάξεις. 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 
ΜΕΤΑ ΑΠΟ ΠΡΟΤΑΣΗ ΤΗΣ ΣΧΟΛΗΣ 
ΝΑΥΠΗΓΩΝ ΜΗΧΑΝΟΛΟΓΩΝ ΜΗΧΑΝΙΚΩΝ 
ΑΠΟΝΕΜΕΙ ΤΟ ΠΑΡΟΝ ΔΙΠΛΩΜΑ ΤΟΥ 
ΔΙΔΑΚΤΟΡΟΣ ΜΗΧΑΝΙΚΟΥΤΟΥ Ε.Μ.Π. 

Στον 


Ο ΟΠΟΙΟΣ ΕΚΠΟΝΗΣΕ ΔΙΑΤΡΙΒΗ ΣΤΟΝ ΤΟΜΕΑ 
(π.χ.) Μελέτης Πλοίου και Θαλασσίων Μεταφορών 
Η ΑΝΑΓΟΡΕΥΣΗ ΕΓΙΝΕ. 

ΑΘΗΝΑ,. 

Ο ΠΡΥΤΑΝΗΣ Η ΠΡΟΪΣΤΑΜΕΝΗ 

ΓΕΝ. Δ/ΣΗΣ ΔΙΟΙΚ. 
ΣΤΗΡΙΞΗΣ ΚΑΙ ΣΠΟΥΔΩΝ 


ΗΕΕΕΕΝΙΈ ΒΕΡΙΙΒΙΙΟ 

ΤΗΕ ΝΑΤΙΟΝΑΕΤΕΈΗΝΙΈΑΕ υΝίνΕΒδΠΎ ΟΓ ΑΤΗΕΝ5 
ΒΥ ΒΕΈΟΜΜΕΝϋΑΤΙΟΝ ΟΓ ΤΗΕ 5ΈΗΟΟΕ 
ΟΕ ΝΑνΑΙ ΑΒΈΗΠΈΟΤΙΙΒΕ ΑΝΩ ΜΑΡΙΝΕ 
ΕΝΟΙΝΕΕΡΙΝΟ 

ΑννΑΚϋδ ΤΗΕ ΡΒΕ5ΕΝΤ ϋΕΟΒΕΕ 
ΟΓ ϋΟΟΤΟΒ ΟΕ ΡΗΙΕ050ΡΗΥ ΙΝ ΕΝΟΙΝΕΕΡΙΝΟ ΟΓ 
ΤΗΕ Ν.Τ.υ.Α. 

Το 


ν\/ΗΟ ΟΟΝϋυθΤΕϋΤΗΕ5Ι5 ΡΕ5ΕΑΡ0Η ΙΝ ΤΗΕ 
ϋΕΡΑΡΤΜΕΝΤ οί (θ.ρ.) 5Γιίρ ϋθΕίςπ 3πά ΜθιίΙιιτιθ 
ΤΓ 3Π5ρ0ΓΪ 

ΝΟΜΙΝΑΤΙΟΝ ϋΑΤΕ:. 

ΑΤΗΕΝ5,. 

ΤΗΕ ΡΕΟΤΟΡ ΤΗΕ ΩΕΑΝ ΟΓ ΤΗΕ 50ΗΟΟΙ 

ΤΗΕ ΗΕΑϋ ΟΓ ΤΗΕ ΩΕΡΑΡΤΜΕΝΤ ΟΕ ΑϋΜΙΝΙδΤΒΑΤίνΕ 
5υΡΡ0ΒΤΑΝϋ5Τυ0ΙΕ5 

Άρθρο 8 

Μεταβατικές διατάξεις 

Ο παρών Κανονισμός τίθεται σε εφαρμογή άμεσα μετά 
την έγκρισή του από τη Σύγκλητο του ΕΜΠ. Για όσους 
υποψήφιους διδάκτορες έχουν αρχίσει την εκπόνηση 
της Διδακτορικής τους Διατριβής πριν την έναρξη ισχύος 
του παρόντος κανονισμού: 

- Οι επιβλέποντες και οι Συμβουλευτικές Επιτροπές, 
καθώς και οι Επταμελείς Εξεταστικές Επιτροπές που 
έχουν ήδη οριστεί, δεν μεταβάλλονται, και συνεχίζουν 
τις εργασίες τους σύμφωνα με τον παρόντα κανονισμό. 
Τυχόν αλλαγές που θα απαιτηθούν αργότερα γίνονται 
σύμφωνα με τον παρόντα κανονισμό. 

-Τα μαθήματα που παρακολουθούν (καθώς και οι 
απαλλαγές από αυτά) ισχύουν όπως έχουν ήδη εγκριθεί 
από τη Γενική Συνέλευση, και οι απαιτήσεις σε δημοσι¬ 
εύσεις παραμένουν όπως ίσχυαν πριν την έναρξη ισχύος 
του παρόντος κανονισμού. 

- Αν έχει ήδη οριστεί Επταμελής Εξεταστική Επιτροπή, 
εφαρμόζεται η νομοθεσία που ίσχυε πριν τον παρόντα 
κανονισμό. 

- Αναφορικά με τις ρυθμίσεις που σχετίζονται με τα θέ¬ 
ματα διάρκειας εκπόνησης της Διδακτορικής Διατριβής, 
ορίζεται μεταβατική περίοδος τριών (3) ετών από την 
έναρξη ισχύος του παρόντος Κανονισμού Λειτουργίας 
Διδακτορικών Σπουδών της Σχολής Ναυπηγών Μηχα¬ 
νολόγων Μηχανικών του ΕΜΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 


Ο ΚΟΣΜΗΤΟΡΑΣ ΤΗΣ ΣΧΟΛΗΣ 

Αριθμ. 23160 _ (2) 

Έγκριση του Κανονισμού Διδακτορικών Σπου¬ 
δών της Σχολής Μηχανικών Μεταλλείων Μεταλ¬ 
λουργών του Εθνικού Μετσόβιου Πολυτεχνείου. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Λ 114), 

2. την 163204/Ζ1 /29-9-2017 εγκύκλιο του Υπουργείου 
Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 75/2013 (ΦΕΚ Α' 119) «Ίδρυση Σχολών στο 
Εθνικό Μετσόβιο Πολυτεχνείο», 

7. την Φ1 /232/Β1 /404/2000 (ΦΕΚ Β' 1098) απόφαση 
«Έγκριση του Εσωτερικού Κανονισμού Λειτουργίας του 
Εθνικού Μετσόβιου Πολυτεχνείου», 

8. το απόσπασμα πρακτικών της Συνέλευσης της Σχο¬ 
λής Μηχανικών Μεταλλείων Μεταλλουργών του Εθνικού 
Μετσόβιου Πολυτεχνείου (συνεδρίαση 2-4-2018), 

9. την απόφαση της Συγκλήτου του Εθνικού Μετσόβι¬ 
ου Πολυτεχνείου (συνεδρίαση 9-3-2018), 

10. το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
της Σχολής Μηχανικών Μεταλλείων Μεταλλουργών του 
Εθνικού Μετσόβιου Πολυτεχνείου ως ακολούθως: 

Άρθρο 1 
Γενικές Αρχές 

α) Οι Διδακτορικές Σπουδές αποσκοπούν στην προ¬ 
ετοιμασία και ανάδειξη νέων ερευνητών που έχουν 
την ικανότητα να προάγουν την επιστημονική γνώση 
με αυτόνομη παραγωγή ερευνητικών αποτελεσμάτων 
στην επιστήμη και τεχνολογία του Μηχανικού καθώς 
και στις διεπιφάνειες με άλλες επιστημονικές περιοχές. 
Οι Διδακτορικές Σπουδές οδηγούν στην απόκτηση Δι¬ 
δακτορικού Διπλώματος και του τίτλου του Διδάκτορα 
Μηχανικού, για όσους διδάκτορες είναι Διπλωματού¬ 
χοι Μηχανικοί, ή διαφορετικά του Διδάκτορα ΕΜΠ. Το 
Πρόγραμμα Διδακτορικών Σπουδών, οργανώνεται στο 
πλαίσιο της Σχολής, ενιαία για όλους τους Τομείς. 

β) Οι Διδακτορικές Σπουδές συντονίζονται από την 
Επιτροπή Μεταπτυχιακών Σπουδών της Σχολής που 
απαρτίζεται από τον Κοσμήτορα και τον Αναπληρωτή 
του, το Διευθυντή του Διατμηματικού Προγράμματος 
Μεταπτυχιακών Σπουδών (ΔΠΜΣ) «Σχεδιασμός και Κα¬ 
τασκευή Υπογείων Έργων», που συντονίζει η Σχολή, τέσ¬ 


σερα μέλη ΔΕΠ που ορίζονται από τη Γενική Συνέλευση 
(ΓΣ) της Σχολής με ετήσια θητεία, το αρμόδιο μέλος της 
Γραμματείας, έναν εκπρόσωπο των μεταπτυχιακών φοι¬ 
τητών του ΔΠΜΣ της Σχολής και έναν εκπρόσωπο των 
Υποψηφίων Διδακτόρων της Σχολής. 

Άρθρο 2 

Επιλογή υποψηφίων διδακτόρων 
και διάρθρωση των σπουδών 

α) Δικαίωμα υποβολής αίτησης για την εκπόνηση Δι¬ 
δακτορικής Διατριβής έχουν οι πτυχιούχοι ΑΕΙ κάτοχοι 
Διπλώματος Μεταπτυχιακών Σπουδών (ΔΜΣ) και οι δι¬ 
πλωματούχοι του ΕΜΠ και των Πολυτεχνικών σχολών 
(5ετούς φοίτησης με διπλωματική εργασία), των οποί¬ 
ων το δίπλωμα είναι μεταπτυχιακού επιπέδου (γπ35ϊθγ). 
Σε εξαιρετικές περιπτώσεις (όπως για παράδειγμα, αν 
ο υποψήφιος έχει εξαιρετικής ποιότητας δημοσίευση 
ή ευρεσιτεχνία), μπορεί να γίνει δεκτός ως υποψήφιος 
διδάκτορας απόφοιτος ΑΕΙ τετραετούς φοίτησης και μη 
κάτοχος ΔΜΣ ή Μθϊϊθγ. 

Πτυχιούχοι ΑΤΕΙ, ΑΣΠΑΙΤΕ ή ισότιμων σχολών μπορούν 
να γίνουν δεκτοί ως υποψήφιοι διδάκτορες μόνο, εφό¬ 
σον είναι κάτοχοι ΔΜΣ. Οι πτυχιούχοι από ΑΤΕΙ, ΑΣΠΑΙΤΕ 
ή ισότιμων σχολών, εφόσον επιλεγούν, υποχρεούνται 
βάσει σχετικής απόφασης της ΓΣ της οικείας Σχολής να 
παρακολουθήσουν επιτυχώς τα καθορισμένα κατά πε¬ 
ρίπτωση προπτυχιακά ή μεταπτυχιακά μαθήματα προ- 
κειμένου να εκπονήσουν τη Διδακτορική τους Διατριβή 
και να γίνει η αναγόρευση τους σε διδάκτορες με την 
επιτυχή ολοκλήρωση της διαδικασίας. 

β) Αιτήσεις για Διδακτορικές Σπουδές υποβάλλονται 
στη Γραμματεία της Σχολής δύο φορές κατ' έτος και συ¬ 
γκεκριμένα κατά τους μήνες Μάρτιο και Σεπτέμβριο, με 
καταληκτική ημερομηνία την τελευταία εργάσιμη ημέρα 
του αντίστοιχου μήνα. Ο μέγιστος αριθμός θέσεων υπο¬ 
ψηφίων διδακτόρων ανά περίοδο επιλογής αποφασίζε- 
ται από τη ΓΣ της Σχολής. 

Οι θέσεις των νέων υποψηφίων διδακτόρων με περιγρα¬ 
φή του ευρύτερου γνωστικού αντικειμένου κάθε θέσης, 
δημοσιοποιούνται από τη Σχολή και προκηρύσσονται. 

γ) Οι υποψήφιοι που ενδιαφέρονται για την εκπόνηση 
Διδακτορικής Διατριβής, υποβάλλουν στη Γραμματεία 
της Σχολής αίτηση στην οποία αναγράφεται ο προτει- 
νόμενος τίτλος, η προτεινόμενη γλώσσα εκπόνησης 
και συγγραφής -η οποία μπορεί να είναι διάφορη της 
ελληνικής - καθώς και ο προτεινόμενος ως επιβλέπων 
της Διδακτορικής Διατριβής, ο οποίος ανήκει σε όσους 
έχουν δικαίωμα επίβλεψης Διδακτορικής Διατριβής, 
όπως ορίζεται στη συνέχεια. Η αίτηση πρέπει να συνο¬ 
δεύεται από αναλυτικό βιογραφικό σημείωμα, αντίγρα¬ 
φα τίτλων σπουδών, πιστοποιητικό αναλυτικής βαθμο¬ 
λογίας, πιστοποιητικό επάρκειας ξένης γλώσσας, δύο 
συστατικές επιστολές και προσχέδιο για το αντικείμενο 
της Διδακτορικής Διατριβής. Για τους τίτλους σπουδών 
της αλλοδαπής, απαιτείται αναγνώριση από το ΔΟΑΤΑΠ. 

δ) Η αξιολόγηση των αιτήσεων γίνεται από την οικεία 
Τριμελή Επιτροπή ΕπιλογήςτουΤομέα στον οποίον θα εκ¬ 
πονηθεί η Διδακτορική Διατριβή. Οι Επιτροπές Επιλογής, 
μία ανά Τομέα της Σχολής, ορίζονται κατ' έτος από τη ΓΣ 

της Σχολής και συμμετέχουν κατά προτεραιότητα οι Διευ¬ 
θυντές των Τομέων και μέλη της Επιτροπής Μεταπτυχια¬ 
κών Σπουδών της Σχολής. Οι αιτήσεις κοινοποιούνται από 
τη Γραμματεία της Σχολής στις οικείες Επιτροπές Επιλογής 
και τους προτεινόμενους επιβλέποντες εντός πενθημέ¬ 
ρου από τη λήξη της προθεσμίας υποβολής αιτήσεων. 

Οι προτεινόμενοι ως επιβλέποντες υποβάλλουν προςτη 
Γραμματεία της Σχολής, με κοινοποίηση στουςοικείουςΤο- 
μείς και τις οικείες Επιτροπές Επιλογής, εντός μιας εβδομά¬ 
δας από την κοινοποίηση των αιτήσεων, εισηγητικό σημεί¬ 
ωμα με τη γνώμη τους και σε περίπτωση θετικής γνώμης, 
την προτεινόμενη σύνθεση τηςτριμελούς συμβουλευτικής 
επιτροπής, σύμφωνα με τις προβλέψεις της νομοθεσίας. 

Η κάθε Επιτροπή Επιλογής εξετάζει τις υποβληθείσες 
αιτήσεις και τα συνυποβαλλόμενα έγγραφα και καλεί σε 
συνέντευξη τον υποψήφιο. 

Στη συνέχεια η κάθε Επιτροπή Επιλογής υποβάλει στη 
ΓΣ της Σχολής εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο υποψή¬ 
φιος πληροί ή δεν πληροί τις προϋποθέσεις προκειμένου 
να γίνει δεκτός. Επιπρόσθετα, προτείνει τον επιβλέποντα, 
ακόμη και αν αυτός δεν έχει προταθεί από τον υποψήφιο. 

Η ΓΣ της Σχολής, συνεκτιμώντας το υπόμνημα της 
Επιτροπής Επιλογής, εγκρίνει ή απορρίπτει αιτιολογη¬ 
μένα την αίτηση του υποψηφίου. Η επιλογή των νέων 
υποψηφίων διδακτόρων ολοκληρώνεται με την τελική 
έγκριση από τη ΓΣ της Σχολής που γίνεται κατά τους μή¬ 
νες Απρίλιο και Οκτώβριο. 

ε) Ο μέγιστος αριθμός υποψηφίων διδακτόρων ανά 
επιβλέποντα ορίζεται σε πέντε (5). Κατ' εξαίρεση, είναι 
δυνατή η υπέρβαση του αριθμού αυτού με απόφαση 
της ΓΣ, ύστερα από αίτηση του μέλους ΔΕΠ, στην οποία 
δίνεται η συνολική εικόνα των Διδακτορικών Διατριβών 
που επιβλέπει, με ιδιαίτερη αναφορά σε αυτές που βρί¬ 
σκονται στο στάδιο της ολοκλήρωσης. 

στ) Στην εγκριτική απόφαση της ΓΣ της Σχολής ορίζεται 
και η γλώσσα συγγραφής της Διδακτορικής Διατριβής. 
Στην περίπτωση συγγραφής σε γλώσσα διαφορετική της 
ελληνικής, η Διδακτορική Διατριβή θα πρέπει να συνοδεύ¬ 
εται από εκτεταμένη περίληψη στην ελληνική γλώσσα. Ο 
προταθείς από τον υποψήφιο τίτλος της Διδακτορικής 
Διατριβής θεωρείται προσωρινός. Στην ίδια απόφαση η 
ΓΣ δύναται να καθορίσει ως προϋπόθεση για την απόκτη¬ 
ση του Διδακτορικού Διπλώματος την παρακολούθηση 
και επιτυχή εξέταση προπτυχιακών ή μεταπτυχιακών 
μαθημάτων της Σχολής ή άλλων Σχολών του ΕΜΠ. Αυτή 
η εκπαιδευτική διαδικασία θα πρέπει να ολοκληρώνεται 
εντός του πρώτους έτους των Διδακτορικών Σπουδών. 

ζ) Στην ίδια ή σε επόμενη συνεδρίαση η ΓΣ ορίζει την 
Τριμελή Συμβουλευτική Επιτροπή του υποψηφίου διδά¬ 
κτορα, μέλος της οποίας είναι ο επιβλέπων καθηγητής. 
Η ημερομηνία ορισμού τηςΤριμελούς Συμβουλευτικής 
Επιτροπής θεωρείται ως ημερομηνία έναρξης της εκ¬ 
πόνησης της Διδακτορικής Διατριβής και εγγραφής του 
υποψηφίου διδάκτορα στα μητρώα της Σχολής. 

Άρθρο 3 

Χρονική διάρκεια σπουδών 
α) Η χρονική διάρκεια για την απόκτηση του Διδακτο¬ 
ρικού Διπλώματος δεν μπορεί να είναι μικρότερη από 


τρία (3) πλήρη ημερολογιακά έτη από την ημερομηνία 
ορισμού της Τριμελούς Συμβουλευτικής Επιτροπής. 
Με σχετική απόφαση της ΓΣ μπορεί να προβλέπεται η 
παράλληλη παρακολούθηση και επιτυχής περάτωση 
κύκλου μαθημάτων ή άλλες συναφείς δραστηριότητες. 

β) Για τους υποψήφιους διδάκτορες που γίνονται 
δεκτοί κατ' εξαίρεση, χωρίς να είναι κάτοχοι Διπλώμα¬ 
τος Μεταπτυχιακών Σπουδών ή διπλώματος επιπέδου 
Μ35 ϊθγ, το ελάχιστο χρονικό όριο για την απόκτηση 
του Διδακτορικού Διπλώματος είναι τέσσερα (4) πλήρη 
ημερολογιακά έτη από τον ορισμό της Τριμελούς Συμ¬ 
βουλευτικής Επιτροπής. Στην περίπτωση αυτή, ο υπο¬ 
ψήφιος διδάκτορας υποχρεούται να περατώσει κύκλο 
μαθημάτων που ορίζεται από τη ΓΣ της Σχολής. Ο χρόνος 
παρακολούθησης κύκλου υποχρεωτικών μαθημάτων 
υπολογίζεται στον ελάχιστο χρόνο για την απόκτηση 
Διδακτορικού Διπλώματος. 

γ) Οι Διδακτορικές Σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη ακα¬ 
δημαϊκά έτη από την πρώτη εγγραφή τους όλα τα δικαι¬ 
ώματα και τις παροχές για τους υποψηφίους διδάκτορες, 
όπως προβλέπεται από τους αντίστοιχους κανονισμούς, 
υποτροφιών ή άλλους. Μέχρι και πέντε (5) έτη μετά την 
ολοκλήρωση της Διδακτορικής τους Διατριβής, διατηρούν 
δικαίωμα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών. 

δ) Οι υποψήφιοι διδάκτορες εγγράφονται ετησίως 
στην Σχολή κατά τη διάρκεια των σπουδών τους, στην 
αρχή του ακαδημαϊκού έτους και σε χρονική περίοδο 
που ορίζεται από τη Γραμματεία της Σχολής. Οι υποψή¬ 
φιοι διδάκτορες υποχρεούνται να καταθέτουν ετήσιο 
υπόμνημα προόδου. Στην περίπτωση που κατά τη δι¬ 
άρκεια εκπόνησης της Διδακτορικής Διατριβής τους δεν 
υποβάλλουν το παραπάνω υπόμνημα για δύο συνεχή 
χρόνια ή στην περίπτωση που η έκθεση προόδου είναι 
αρνητική για δύο συνεχή χρόνια, καλούνται στη ΓΣ της 
Σχολής, στην οποία παρίσταται και η Τριμελής Συμβου¬ 
λευτική Επιτροπή προκειμένου να εξηγηθεί το γεγονός 
αυτό και να αποφασιστεί αιτιολογημένα η υπό όρους 
συνέχιση ή μη της Διδακτορικής Διατριβής. 

Ομοίως καλούνται στη ΓΣ της Σχολής οι υποψήφιοι 
διδάκτορες που δεν έχουν ολοκληρώσει τη Διδακτορική 
τους Διατριβή εντός δέκα ετών από την έναρξη της, όπου 
μετηνπαρουσία καιτηςΤριμελούςΣυμβουλευτικής Επι¬ 
τροπής αποφασίζεται αιτιολογημένα αν η εκπόνηση της 
Διδακτορικής Διατριβής θα διακοπεί ή θα συνεχισθεί με 
χρονικό όριο δύο ακόμα έτη το μέγιστο. 

ε) Ολα τα Προγράμματα Προδιδακτορικών Σπουδών 
στα οποία το ΕΜΠ είναι ο αποκλειστικός ακαδημαϊκός 
φορέας, εντάσσονται σε «Ενιαίο Ακαδημαϊκό Ημερολό¬ 
γιο των Μεταπτυχιακών Σπουδών του Ιδρύματος». 

στ) Για την ικανοποιητική πρόοδο της Διδακτορικής 
Διατριβής, κάθε υποψήφιος διδάκτορας πρέπει να έχει 
επαρκή φυσική παρουσία στη Σχολή, κατά τη διάρκεια 
της οποίας θα ασχολείται αποκλειστικά με το ερευνητικό 
του αντικείμενο. 

Οι υποψήφιοι διδάκτορες μπορούν να συμμετέχουν 
στην εκπαιδευτική διαδικασία με την παροχή επικου¬ 
ρικού διδακτικού έργου, υποστηρίζοντας φοιτητές του 

πενταετούς προγράμματος σπουδών σε φροντιστηρι¬ 
ακές και εργαστηριακές ασκήσεις ή και στην εκπόνηση 
της διπλωματικής τους εργασίας, εφόσον αυτή σχετίζεται 
με το θέμα της Διδακτορικής Διατριβής. Οι υποψήφι¬ 
οι διδάκτορες μπορούν επίσης να συμμετέχουν στην 
επιτήρηση των γραπτών εξετάσεων των μαθημάτων 
του προγράμματος σπουδών. Η απασχόληση αυτή δεν 
πρέπει, με ευθύνη του επιβλέποντα καθηγητή, να απο¬ 
σπά τους υποψήφιους διδάκτορες από τις βασικές τους 
υποχρεώσεις. 

Το επικουρικό διδακτικό έργο με αποζημίωση, προ¬ 
κηρύσσεται ανά Τομέα από τη Σχολή και η επιλογή των 
υποψηφίων διδακτόρων που το παρέχουν γίνεται με 
απόφαση της ΓΣ της Σχολής μετά από πρόταση της ΓΣ 
τωνΤομέων. Οι υποψήφιοι διδάκτορες δεν υποχρεούνται 
να κάνουν επικουρικό διδακτικό έργο αν δεν αποζημι¬ 
ώνονται. 

Σε κάθε περίπτωση το όνομα του υποψηφίου διδάκτο¬ 
ρα που παρέχει επικουρικό διδακτικό έργο αναγράφεται 
στο Πρόγραμμα Σπουδών. 

ζ) Οι υποψήφιοι διδάκτορες έχουν τη δυνατότητα να 
διακόψουν, με έγγραφη αίτηση τους, τις σπουδές τους, 
για όσες εκπαιδευτικές περιόδους, συνεχόμενες ή μη, 
επιθυμούν, και πάντως όχι περισσότερες από τον ελά¬ 
χιστο αριθμό που απαιτούνται για την απόκτηση του 
Διδακτορικού Διπλώματος. Οι εκπαιδευτικές περίοδοι 
αυτές δεν προσμετρούνται στη διάρκεια φοίτησης. 

Άρθρο 4 

Εκπόνηση και αξιολόγηση 
της Διδακτορικής Διατριβής 

α) Ο επιβλέπων Καθηγητής της Διδακτορικής Διατρι¬ 
βής είναι μέλος ΔΕΠ της οικείας Σχολής της βαθμίδας 
του Καθηγητή, Αναπληρωτή Καθηγητή ή Επίκουρου 
Καθηγητή. 

Τα άλλα δύο (2) μέλη τα οποία μαζί με τον επιβλέπο- 
ντα συγκροτούν την Τριμελή Συμβουλευτική Επιτροπή 
είναι μέλη ΔΕΠ Α' βαθμίδας, Αναπληρωτή και Επίκουρου 
από το ΕΜΠ ή άλλο ΑΕΙ ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των βαθ¬ 
μιδών Α', Β' ή Γ από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλ¬ 
λοδαπής και έχουν το ίδιο ή συναφές γνωστικό αντικεί¬ 
μενο με την υπό κρίση Διδακτορική Διατριβή. Στην Τρι- 
μελή Συμβουλευτική Επιτροπή μετέχει τουλάχιστον ένα 
(1) μέλος ΔΕΠ της Σχολής. Στην περίπτωση συνεργασίας 
του ΕΜΠ και ερευνητικού κέντρου, δύναται ο επιβλέπων 
να είναι ερευνητής εφόσον αυτό προβλέπεται στο πρω¬ 
τόκολλο συνεργασίας και ύστερα από απόφαση της ΓΣ. 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί νατελέσει χρέη επιβλέποντοςγια 
μεγάλο χρονικό διάστημα, η ΓΣ της Σχολής, εκτιμώντας 
τις περιστάσεις, αναθέτει σε άλλον την επίβλεψη, σύμφω¬ 
να με όσα ορίζονται στις προηγούμενες παραγράφους, 
κατόπιν αίτησης του υποψήφιου διδάκτορα και σύμφω¬ 


νης γνώμης του νέου προτεινόμενου επιβλέποντος. Σε 
διαφορετική περίπτωση, ένα από τα άλλα δύο (2) μέλη 
της Τριμελούς Συμβουλευτικής Επιτροπής αναλαμβά¬ 
νουν χρέη επιβλέποντος, ακόμη και καθ' υπέρβαση του 
μέγιστου αριθμού υποψήφιων διδακτόρων. 

Αν ο αρχικός επιβλέπων μετακινηθεί σε άλλο ΑΕΙ ή Τμή- 
μα του οικείου ΑΕΙ ή συνταξιοδοτηθεί, συνεχίζει να τελεί 
χρέη επιβλέποντος/ουσας των Διδακτορικών Διατριβών 
που έχει αναλάβει και ο τίτλος απονέμεται από το ΑΕΙ, 
στο οποίο ανήκει η Σχολή, όπου ξεκίνησε η εκπόνηση 
της Διδακτορικής Διατριβής. 

β) Η Γραμματεία της Σχολής οφείλει να αναρτήσειστο 
διαδικτυακό τόπο, στην ελληνική και αγγλική γλώσσα, 
το όνομα του υποψήφιου διδάκτορα, τον τίτλο και σύ¬ 
ντομη περίληψη της Διδακτορικής Διατριβής, το όνομα 
του επιβλέποντος και των άλλων μελών της Τριμελούς 
Συμβουλευτικής Επιτροπής. 

γ) Η Τριμελής Συμβουλευτική Επιτροπή, σε συνεργασία 
με τον υποψήφιο διδάκτορα, καθορίζει το θέμα της Δι¬ 
δακτορικής Διατριβής και τον προσωρινό της τίτλο στην 
ελληνική και αγγλική γλώσσα, το οποίο επικυρώνεται 
από τη ΓΣ της Σχολής και κοινοποιείται στον Τομέα. 

δ) Μετά την ανάθεση της Διδακτορικής Διατριβής, ο 
υποψήφιος διδάκτορας έχει το δικαίωμα να χρησιμοποι¬ 
εί, σε συνεννόηση με τον επιβλέποντα, την υλικοτεχνική 
υποδομή της Σχολής, στα όρια των υφισταμένων δυνα¬ 
τοτήτων και κανόνων που έχει καθιερώσει η Σχολή και 
η τρέχουσα πρακτική. 

ε) Μία φορά κάθε ακαδημαϊκό έτος και εντός του μη¬ 
νάς Σεπτεμβρίου, κάθε υποψήφιος διδάκτορας, παρου¬ 
σιάζει προφορικά και υποβάλλει και εγγράφως, μέσω του 
πρωτοκόλλου της Γραμματείας της Σχολής, αναλυτικό 
υπόμνημα ενώπιον της Τριμελούς Συμβουλευτικής Επι¬ 
τροπής σχετικά με την πρόοδο της Διδακτορικής Δια¬ 
τριβής. Στο υπόμνημα μπορεί να γίνουν οι απαραίτητες 
τροποποιήσεις μετά από σχόλια από τον επιβλέποντα 
καθηγητή ή την Τριμελή Συμβουλευτική Επιτροπή. Το 
υπόμνημα μαζί μετυχόν επιπρόσθετα σχόλιατου επιβλέ- 
ποντα ή τηςΤριμελούς Συμβουλευτικής Επιτροπής επέχει 
θέση έκθεσης προόδου. Οι εκθέσεις προόδου υποβάλ¬ 
λονται από τον επιβλέποντα στη Γραμματεία της Σχολής 
τον Οκτώβριο κάθε έτους, καταχωρούνται στον ατομικό 
φάκελο του υποψήφιου διδάκτορα, και επισημαίνονται 
στον πίνακα των υποψηφίων διδακτόρων. 

στ) Ο υποψήφιος διδάκτορας οφείλει να επιδιώκει την 
ενεργή παρουσία του στη διεθνή ακαδημαϊκή κοινότητα 
και τη δημοσίευση των αποτελεσμάτων της έρευνας του. 
Απαραίτητη προϋπόθεση για την τελική αξιολόγηση της 
Διδακτορικής Διατριβής είναι ο υποψήφιος διδάκτορας 
να έχει παρουσιάσει στοιχεία του έργου του με δύο (2) 
τουλάχιστον δημοσιεύσεις σε επιστημονικά περιοδικά ή 
πρακτικά διεθνών συνεδρίων με κρίση, εκ των οποίων 
η μία (1) τουλάχιστον σε αναγνωρισμένο επιστημονικό 
περιοδικό. 

ζ) Το κείμενο της Διδακτορικής Διατριβής συντίθεται 
με επεξεργασία κειμένου, σύμφωνα με το πρότυπο που 
έχει οριστεί από τη Σύγκλητο. 

η) Η Διδακτορική Διατριβή υποστηρίζεται από τον 
υποψήφιο διδάκτορα, ύστερα από έγγραφη θετική ει- 

σήγηση τηςΤριμελούς Συμβουλευτικής Επιτροπής προς 
τη ΓΣ της Σχολής, η οποία εγκρίνει την υποστήριξη της 
Διδακτορικής Διατριβής και την οριστικοποίηση του 
τίτλου της στην ελληνική και αγγλική γλώσσα. Στην ει¬ 
σήγηση τεκμηριώνονται τα πρωτότυπα σημεία της Διδα¬ 
κτορικής Διατριβής, τα οποία προάγουν την επιστήμη, 
πιστοποιούνται οι προαπαιτούμενες δημοσιεύσεις και 
επισυνάπτονται το κείμενο της Διδακτορικής Διατριβής, 
βιογραφικό σημείωμα του υποψηφίου διδάκτορα και 
κατάλογος δημοσιεύσεων. Αν δεν κατατεθεί εισήγηση 
ή αν η εισήγηση είναι αρνητική, η διαδικασία μπορεί να 
συνεχιστεί με αίτηση του υποψηφίου. 

θ) Πριν από την υποστήριξη της Διδακτορικής Διατρι¬ 
βής, ο υποψήφιος διδάκτορας υποβάλλει στη Γραμμα¬ 
τεία της Σχολής υπεύθυνη δήλωση του Ν. 1599/86 ότι 
ολόκληρη η Διδακτορική Διατριβή ή ουσιώδη μέρη της 
δεν έχουν υποβληθεί προς κρίση σε άλλες εξεταστικές 
επιτροπές και ότι ο υποψήφιος διδάκτορας δεν έχει υπο¬ 
βληθεί ήδη προηγουμένως σε δοκιμασία επί διδακτορία 
με το ίδιο θέμα. 

ι) Η αξιολόγηση της Διδακτορικής Διατριβής γίνεται 
από Επταμελή Εξεταστική Επιτροπή, η οποία ορίζεται με 
απόφαση της ΓΣ, ύστερα από εισήγηση της Τριμελούς 
Συμβουλευτικής Επιτροπής. Στην Επταμελή Εξεταστική 
Επιτροπή μετέχουν τα μέλη της Τριμελούς Συμβουλευ¬ 
τικής Επιτροπής εκτός από τα αφυπηρετήσαντα μέλη, τα 
οποία αντικαθίστανται από ισάριθμα μέλη που πληρούν 
τις προϋποθέσεις της παραγράφου α του παρόντος άρ¬ 
θρου. Τα τέσσερα (4) επιπλέον είναι μέλη ΔΕΠ Α' βαθμί¬ 
δας, Αναπληρωτή και Επίκουρου από το ΕΜΠ ή άλλο ΑΕΙ 
ή καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. Τέσσερα (4) τουλά¬ 
χιστον μέλη της εξεταστικής επιτροπής πρέπει να είναι 
μέλη ΔΕΠ, εκ των οποίων τουλάχιστον δύο (2) πρέπει να 
ανήκουν στη Σχολή ΜΜΜ. 

κ) Η προφορική ανάπτυξη και υποστήριξη της Διδα¬ 
κτορικής Διατριβής από τον υποψήφιο γίνεται δημόσια, 
ενώπιον της Επταμελούς Εξεταστικής Επιτροπής, από 
την οποία τέσσερα (4) τουλάχιστον μέλη συμμετέχουν 
με φυσική παρουσία. Στη συνέχεια η Επταμελής Εξετα¬ 
στική Επιτροπή συνεδριάζει χωρίς την παρουσία τρίτων, 
κρίνει την εργασία ως προς την ποιότητα, την πληρό¬ 
τητα, την πρωτότυπη σκέψη και τη συμβολή της στην 
επιστήμη και με βάση αυτά τα κριτήρια την εγκρίνει, με 
πλειοψηφία πέντε (5) τουλάχιστον από τα μέλη της. Τα 
αφυπηρετήσαντα μέλη της Τριμελούς Συμβουλευτικής 
Επιτροπής που έχουν αντικατασταθεί, μπορούν να πα- 
ρίστανται κατά τη συνεδρίαση χωρίς δικαίωμα ψήφου. 
Η Επταμελής Εξεταστική Επιτροπή είναι υπεύθυνη για 
την έγκαιρη γνωστοποίηση στη Σχολή του τόπου και 
του χρόνου υποστήριξης της Διδακτορικής Διατριβής. 


Η έγκριση της Διδακτορικής Διατριβής βεβαιώνεται με 
σχετικό Πρακτικό το οποίο υπογράφεται από όλα τα 
συμμετέχοντα στη διαδικασία της αξιολόγησης της Δι¬ 
δακτορικής Διατριβής μέλη της Επταμελούς Εξεταστικής 
Επιτροπής και διαβιβάζεται διά της Γραμματείας, στη ΓΣ 
της Σχολής. 

λ) Μετά την έγκριση της Διδακτορικής Διατριβής, 
ο υποψήφιος διδάκτορας υποχρεούται να καταθέσει 
αντίτυπο και ηλεκτρονικό αρχείο της Διδακτορικής Δι¬ 
ατριβής του στην Κεντρική Βιβλιοθήκη του ΕΜΠ και να 
υποβάλλει ηλεκτρονικά το αρχείο της Διδακτορικής Δια¬ 
τριβής του στο Ιδρυματικό Αποθετήριο του ΕΜΠ. Επίσης, 
πρέπει να καταθέσει στη Γραμματεία της Σχολής ένα (1) 
τουλάχιστον αντίτυπο και τρία (3) ΈΘ με το ηλεκτρονικό 
αρχείο της Διδακτορικής Διατριβής του, καθώς και συ¬ 
μπληρωμένο Απογραφικό Δελτίο του Εθνικού Κέντρου 
Τεκμηρίωσης, σε έντυπη και ηλεκτρονική μορφή. 

μ) Ο Κοσμήτορας της Σχολής υποχρεούται εντός μηνός 
από την έγκριση της Διδακτορικής Διατριβής να συγκα- 
λέσει σε ειδική συνεδρίαση τη ΓΣ, παρουσία μέλουςτων 
Πρυτανικών Αρχών και άλλων προσκεκλημένων, για την 
αναγόρευση και ορκωμοσία του νέου Διδάκτορα του 
Ιδρύματος. 

ν) Κατά την τελετή της αναγόρευσης ο νέος Διδάκτο¬ 
ρας καθομολογεί ως εξής: 

«Επειδήπερ η περίσεμνος των Μηχανικών Μεταλλεί- 
ων-Μεταλλουργών Σχολή, του μεν Κοσμήτορος εισηγου- 
μένου, του δε Πρυτάνεως συνεπινεύοντος, εις τους διδά¬ 
κτορας αυτής ηξίωσε καταλέξαι με, πίστιν δίδωμι τήνδε: 
Την επιστήμην μετά χρηστότητος και ήθους συνεζευγμέ- 
νην καθ' άπαντα τον βίον ασκήσω και ου δοκείν μόνον 
αλλά και άριστος (άριστη) είναι εν τω βίω επιτηδεύσω, 
πνεύμα δε, όση μοι δύναμις, κατ'επιστήμην εμπεδώσω, 
περί παν δε το καλόν διαγωνιζόμενος (διαγωνιζομένη) 
και αμιλλώμενος (αμιλλωμένη) εν τω βίω τούτω φρονή¬ 
σει και δικαιοσύνη τούτο διαπράξω ου βία και απάτη. 

Ευόρκως ουν τας επαγγελίας ταύτας και απαρεγκλίτως 
τηρούντι, γένοιτο μοι ο Θεός βοηθός εν τω βίω.» 

ο) Μετά την αναγόρευση, η Σχολή υποχρεούται να 
ενημερώσει το μητρώο Διδακτόρων του ΕΜΠ, που 
φυλάσσεται στο Τμήμα Μεταπτυχιακών Σπουδών και 
Έρευνας, βάσει του οποίου εκτυπώνονται τα Διδακτο¬ 
ρικά Διπλώματα. 

Άρθρο 5 

Εκπόνηση Διδακτορικής Διατριβής 
με συνεπίβλεψη 

α) Η Σχολή είναι δυνατό να συνεργάζεται, μεΤμήματα 
ΑΕΙ, ερευνητικά κέντρα και ινστιτούτα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών, για 
την εκπόνηση Διδακτορικών Διατριβών με συνεπίβλεψη. 
Προϋπόθεση είναι ένα τουλάχιστον από τα συνεργαζό- 
μενα Τμήματα να είναι αυτοδύναμο. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολ- 




Τεύχος Β' 1724/17.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


18887 


λο Συνεργασίας που καταρτίζεται και εγκρίνεται από τις 
οικείες Συγκλήτους και τα συλλογικά όργανα διοίκησης 
των ερευνητικών κέντρων. 

β) Η Σχολή είναι δυνατό επίσης να συνεργάζεται με 
αναγνωρισμένα ως ομοταγή Ιδρύματα ή ερευνητικά κέ¬ 
ντρα και ινστιτούτα της αλλοδαπής για την εκπόνηση Δι¬ 
δακτορικών Διατριβών μεσυνεπίβλεψη.Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η σχετική απόφαση του Υπουργού Παιδείας, Έρευνας 
και Θρησκευμάτων που δημοσιεύεται στην Εφημερίδα 
της Κυβερνήσεως. 

Άρθρο 6 

Δικαιώματα πνευματικής ιδιοκτησίας 

Διδακτορικών Διατριβών 

Η Πνευματική Ιδιοκτησία της εργασίας του υποψήφιου 
διδάκτορα στο πλαίσιο της Διδακτορικής Διατριβής, κα¬ 
θώς καιτων παραγόμενων επιστημονικών δημοσιεύσε¬ 
ων και ανακοινώσεων, ανήκει στον υποψήφιο διδάκτορα 
και τον Επιβλέποντα. Κατά περίπτωση, αν υπάρχει συμ¬ 
βολή και άλλου μέλουςτηςΤριμελούς Συμβουλευτικής 
Επιτροπής ή τρίτου, η Πνευματική Ιδιοκτησία ανήκει και 
στο μέλος αυτό. 

Άρθρο 7 

Τύπος Διδακτορικού Διπλώματος (ΔΔ) 
α) Καθιερώνεται ο συνημμένος τύπος Διδακτορικού 
Διπλώματος του «Διδάκτορος Μηχανικού του ΕΜΠ» για 
αυτούς που είναι διπλωματούχοι μηχανικοί και του «Δι- 
δάκτορος του ΕΜΠ» για αυτούς που δεν έχουν δίπλω¬ 
μα μηχανικού. Δεν απονέμεται βαθμός Διδακτορικού 
Διπλώματος, ούτε αριθμητικώς ούτε με χαρακτηρισμό. 

β) Με ευθύνη του Τμήματος Μεταπτυχιακών Σπουδών 
και Έρευνας εκδίδονται κατ’ έτος τα Διδακτορικά Διπλώ¬ 
ματα με την ηλεκτρονική υποστήριξη της Διεύθυνσης 
Πληροφορικής του ΕΜΠ. Αφού υπογραφούν από τους 
αρμόδιους, ενημερώνονται οι Διοικητικές υπηρεσίες του 
Ιδρύματος και το ενημερωτικό δελτίο τουΤΕΕ, προκειμέ- 
νου να παραληφθούν από στους Δικαιούχους. 

γ) Κατά την αναγόρευση ο νέος διδάκτορας λαμβά¬ 
νει πιστοποιητικό, που εκδίδει η αντίστοιχη Σχολή, στο 
οποίο αναγράφεται το θέμα της Διδακτορικής Διατριβής. 

δ) Το Διδακτορικό Δίπλωμα και το πιστοποιητικό χορη¬ 
γούνται στην ελληνική γλώσσα και σε μετάφραση στην 
αγγλική γλώσσα, σύμφωνα με τις κείμενες διατάξεις. 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 
ΜΕΤΑ ΑΠΟ ΠΡΟΤΑΣΗ ΤΗΣ ΣΧΟΛΗΣ 

ΜΗΧΑΝΙΚΩΝ ΜΕΤΑΛΛΕΙΩΝ ΜΕΤΑΛΛΟΥΡΓΩΝ 
ΑΠΟΝΕΜΕΙ ΤΟ ΠΑΡΟΝ ΔΙΠΛΩΜΑΤΟΥ 
ΔΙΔΑΚΤΟΡΟΣ ΜΗΧΑΝΙΚΟΥΤΟΥ Ε.Μ.Π. 

Στον 


Ο ΟΠΟΙΟΣ ΕΚΠΟΝΗΣΕ ΔΙΑΤΡΙΒΗ ΣΤΟΝ ΤΟΜΕΑ 
(π.χ.) Μεταλλουργίας και Τεχνολογίας Υλικών 


Η ΑΝΑΓΟΡΕΥΣΗ ΕΓΙΝΕ. 

ΑΘΗΝΑ,. 

Ο ΠΡΥΤΑΝΗΣ Η ΠΡΟΪΣΤΑΜΕΝΗ 

ΓΕΝ. Δ/ΣΗΣ ΔΙΟΙΚ. 
ΣΤΗΡΙΞΗΣ ΚΑΙ ΣΠΟΥΔΩΝ 

Ο ΚΟΣΜΗΤΟΡΑΣ ΤΗΣ ΣΧΟΛΗΣ 


ΗΕΙΕΕΝΙΈ ΚΕΡΙΙΒΕΙΈ 

ΤΗΕ ΝΑΤΙΟΝΑΕΤΕΈΗΝΙΈΑΕ ΩΝίνΕΚδΙΤΥ ΟΓ ΑΤΗΕΝ5 
ΒΥ ΚΕΈΟΜΜΕΝΩΑΤΙΟΝ ΟΡΤΗΕ 5ΟΗ00Ε 
(θ·9·) ΟΓ ΜΙΝΙΝΟ ΑΝΩ ΜΕΤΑΕίυΚΟΙΟΑΕ 
ΕΝΟΙΝΕΕΚΙΝΟ 

ΑννΑΚΩ5ΤΗΕ ΡΒΕ5ΕΝΤ ΩΕΟΚΕΕ 
ΟΓ ΩΟΟΤΟΚ ΟΓ ΡΗΙΕ050ΡΗΥ ΙΝ ΕΝΟΙΝΕΕΚΙΝΟ 
ΟΡΤΗΕ Ν.Τ.υ.Α. 

Το 

ν\/ΗΟ ΟΟΝΩΙΚΤΕΩ ΤΗΕ5Ι5 ΚΕ5ΕΑΒ0Η ΙΝ ΤΗΕ 
ΩΕΡΑΚΤΜΕΝΤ (θ.ς.) οί ΜΙΝΙΝΟ 

ΝΟΜΙΝΑΤΙΟΝ ΩΑΤΕ:. 

ΑΤΗΕΝ5,. 

ΤΗΕ ΚΕΟΤΟΚ ΤΗΕ ΘΕΑΝ ΟΓ ΤΗΕ 50ΗΟΟΕ 

ΤΗΕ ΗΕΑΩ ΟΓ ΤΗΕ ΩΕΡΑΚΤΜΕΝΤ ΟΓ ΑΩΜΙΝΙ5ΤΚΑΤΙΝ/Ε 
5ΩΡΡΟΚΤ ΑΝΩ 5ΤΩΩΙΕ5 

Άρθρο 8 

Μεταβατικές διατάξεις 

Ο παρών Κανονισμός τίθεται σε εφαρμογή άμεσα μετά 
την έγκρισή του από τη Σύγκλητο του ΕΜΠ. 

Για όσους υποψήφιους διδάκτορες έχουν αρχίσει την 
εκπόνηση της Διδακτορικής τους Διατριβής πριν την 
έναρξη ισχύος του παρόντος κανονισμού: 

Οι επιβλέποντες και οι Συμβουλευτικές Επιτροπές δεν 
μεταβάλλονται. Τυχόν αλλαγές που θα απαιτηθούν αρ¬ 
γότερα γίνονται σύμφωνα με τον παρόντα κανονισμό. 

Τα μαθήματα που παρακολουθούν (καθώς και οι απαλ¬ 
λαγές από αυτά) ισχύουν όπως έχουν ήδη εγκριθεί από 
τη ΓΣ της Σχολής και οι απαιτήσεις σε δημοσιεύσεις 
παραμένουν όπως ίσχυαν πριν την έναρξη ισχύος του 
παρόντος κανονισμού. 

Αν έχει ήδη οριστεί Επταμελής Εξεταστική Επιτροπή, 
εφαρμόζεται η νομοθεσία που ίσχυε πριν τον παρόντα 
κανονισμό. 

Προβλέπεται μεταβατική περίοδοςτριών ετών σε όσες 
ρυθμίσεις σχετίζονται μετά θέματα διάρκειας εκπόνησης 
της Διδακτορικής Διατριβής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤ ίΞΓΓ^Γ;Τ<ν ^ ι : ■ 1 ."ώτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























